Eth serafin que mès gaudís de Diu, Moisés, Samuel, quinsevolh des dus Joans que volgues alistar, era madeisha Maria, non an eth sòn sèti en un lòc desparièr d’aqueth a on demoren aguesti esperits qu’aciu se t’an apareishut, ne eth sòn estat de beatitud tie fixada mès o mens durada, senon que toti apolidissen eth prumèr cercle, e gaudissen d’ua vida erosa de diferenta manèra, sivans senten mès o mens er Esperit etèrn.